tartuNLP/wikipedia-smugri-20251201 huggingface dataset:
John Madden (amerikkalaisen jalkapallon valmentaja)

John Earl Madden (10. huhtikuuta 1936 Austin, Minnesota – 28. joulukuuta 2021 Pleasanton, Kalifornia) oli yhdysvaltalainen amerikkalaisen jalkapallon pelaaja, valmentaja ja selostaja. Hänet kelpuutettiin Pro Football Hall of Fameen vuonna 2006.
Madden teki pelaajana Cal Polyssä erinomaisen uran, ja hänet varattiin vuonna 1958 NFL-joukkue Philadelphia Eaglesiin. Hänen pelaajauransa päättyi kuitenkin ennen ammattilaisuraa harjoitusleirillä tulleeseen polvivammaan. Madden alkoi tämän jälkeen tutkia pelivideoita Norm Van Brocklinin kanssa ja alkoi pitää pelin analysoinnista.
Maddenin valmennusura alkoi Allan Hancock Collegessa. Sieltä hän siirtyi San Diegon osavaltionyliopistoon, missä hän toimi vuodesta 1964 puolustuksen koordinaattorina. Madden liittyi vuonna 1967 AFL-sarjassa pelanneen Oakland Raidersin valmennusryhmään. Siellä hän oli aluksi tukimiesten valmentaja, mutta vuonna 1969 Maddenista tehtiin päävalmentaja. Raiders liittyi seuraavana vuonna muiden AFL-seurojen tapaan NFL-liigaan.
Madden valmensi Raidersia kymmenen kauden ajan. Tuona aikana seura voitti sen historian ensimmäisen Super Bowlin, kun se voitti Minnesota Vikingsin 11. Super Bowlissa. Maddenin voittoprosentti ei ollut millään kaudella alle 50 prosenttia, ja hän saavutti NFL-historian nuorimpana valmentajana sadan voiton rajapyykin. Madden valmensi kaikkiaan joukkueensa 103 voittoon 142 valmentamastaan ottelusta.
Madden lopetti valmennusuransa osittain lentopelkonsa takia. Hän toimi vuosina 1979–2019 peräti neljän eri kanavan urheilukommentaattorina. Hän aloitti CBS:llä, mutta siirtyi Foxille vuonna 1994. Viimeisinä vuosinaan hän työskenteli vielä ABC:lle ja NBC:lle.
Madden menehtyi yllättäen joulukuussa 2021 85 vuoden ikäisenä.
EA Sportsin "Madden NFL" -pelisarja on nimetty hänen mukaansa. Kesäkuussa 2022 EA julkaisi tiedon, että Madden tulee olemaan Madden NFL 23 –pelin kansikuvana.
Ilkka Hulkko

Ilkka Hulkko (s. 1960) on rockmuusikko Andy McCoyn isoveli, joka soitti 1970-luvun lopulla bassoa punk-yhtye Briardissa. Briardin vuonna 1977 ilmestynyttä singlelevytystä "I Really Hate Ya" pidetään ensimmäisenä suomalaisena punk-levynä. Ilkka Hulkosta käytettiin rockpiireissä kutsumanimiä Ile, Ikke ja Iggy sekä joissakin levynkansissa taiteilijanimeä Jan Vincent (joissakin yhteyksissä nimi on kirjoitettu myös muotoon Ian Vincent). Hulkko oli Briardin toisen ja kolmannen singlen aikana suorittamassa asepalvelustaan ja tästä suivaantuneena Briardin pääasiallinen sanoittaja Pete "Räkä" Malmi kirjoitti myöhemmin punk-klassikoksi luokitellun ”Fuck The Army” -kappaleen.
"Sheriffi McCoy" -kirjan mukaan Ilkka Hulkko oli omalta osaltaan luomassa uraa pikkuveljelleen musiikin parissa ehdottamalla häntä tekeilläolleeseen Briardiin kitaristiksi.
Hulkko osallistui myös Hanoi Rocksin ”Whispers In The Dark” -kappaleen säveltämiseen, krediiteissä Hulkosta on käytetty Ian Vincent -taiteilijanimeä. Lisäksi samalla taiteilijanimellä hän osallistui "Twelve Shots On The Rocks" -albumin tuotantotehtäviin.
Ilkka Hulkko päätyi lukion käytyään yliopisto-opiskelujen ohessa IT-alalle ja oli muun muassa perustamassa Oy Trema AB:ta ja työskenteli 2006 johtavassa asemassa Suomi-Finland Networksissa. Kokonaan hän ei kuitenkaan ole musiikkiharrastustaan jättänyt, vaan on muun muassa ollut perustamassa Anyhow Music Organisationia, joka ajaa muun muassa kopiosuojausten poistamista äänilevyistä.
Diskografia.
(Levyt, joilla Ilkka Hulkko soittaa) 
Lähteet.
Mika Saastamoinen: Parasta Lapsille Suomipunk 1977–1984 (s. 17–27), Johnny Kniga 
Sheriffi McCoy-kirja
Helge Lund

Helge Lund (16. lokakuuta 1962 Asker, Norja) on norjalaisen öljy-yhtiö Statoilin toimitusjohtaja vuodesta 2004.
Tausta ja koulutus.
Lund on kotoisin Askerista. Hän oli nuorempana lahjakas jalkapallon pelaaja. Hän on opiskellut ekonomiksi Norjan kauppakorkeakoulusta, Bergenistä sekä suorittanut MBA-tutkinnon INSEADissa, Ranskassa. Opintojensa jälkeen hän toimi Konservatiivipuolueen eduskuntaryhmän neuvonantajana 1988–1990.
Lundin vaimo Else-Cathrine työskentelee Norjan poliisin talousrikososastolla asianajajana. Pariskunnalla on tytär ja poika ja he asuvat Bærumissa.
Ura.
Lund on valmistunut kauppakorkeakoulusta ja työskenteli vähän aikaa finanssialalla, kunnes hänet pyydettiin Høyre-puolueen eduskuntaryhmän neuvonantajaksi. Hän siirtyi tehtävästä jatkamaan opintoja Ranskaan Insead-oppilaitokseen ja suoritti liikkeenjohdon MBA-tutkinnon. Hän toimi kaksi vuotta konsulttina McKinseyssa, minkä jälkeen hän siirtyi Hafslund Nycomed -yhtiöön 1993. Hän toimi sittemmin johtotehtävissä Nycomed Pharma AS -yhtiössä 1997–1998 sekä Aker RGI Holding ASA:ssa 1999. Vuonna 2002 hänestä tuli Aker Kværnerin toimitusjohtaja, minkä jälkeen hän siirtyi Statoilin toimitusjohtajaksi 15. elokuuta 2004. 
Lund aloitti toimitusjohtajana, kun Statoil osti 2006 Norsk Hydron kaasu- ja öljyliiketoiminnan ja ne yhdistämällä perustettiin 1. lokakuuta 2007 StatoilHydro ASA.
Forbesin mukaan hänen palkkansa oli 2006 5 128 647 NOK. Bonuksineen hänen ennakoitiin ansaitsevan StatoilHydro-fuusion jälkeen kolmessa vuodessa noin 33 miljoonaa kruunua.
Lund nimitettiin 3. toukokuuta 2011 alkaen Nokian hallitukseen, ja tehtävä on hänen ainoa ulkopuolinen hallituspaikkansa. Hän ilmoitti huhtikuussa 2014 jättävänsä hallituksen kesän yhtiökokouksessa.
Barnard Elliot Bee jr.

Barnard Elliott Bee Jr. (8. helmikuuta 1824 – 22. heinäkuuta 1861) oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodassa. Hän haavoittui kuolettavasti ensimmäisessä Bull Runin taistelussa, yhtenä ensimmäisistä kenraaleista, joka kaatui sisällissodassa. Taistelun aikana hän keksi lempinimen eversti Thomas J. Stonewall Jacksonille.
Lapsuus ja nuoruus.
Hän syntyi Charlestonissa Etelä-Carolinassa Barnard Elliott Bee Seniorin ja Ann Wragg Fayssouxin pojaksi, jotka molemmat olivat vakavaraista charlestonilaissuvuista. 1833 Been perhe muutti Pendletoniin Etelä-Carolinaan, missä Been perhe meni Pendletonin akatemiaan. 1836 Been perhe muutti Texasiin mutta Bee jäi Pendletoniin ja eli äitinsä kolmen siskon kanssa harjoittaakseen opintojaan. Bee valmistui Yhdysvaltain sotilasakatemiasta 1845, 35. luokastaan ja sai komennuksen luutnantiksi 3. USA:n jalkaväkeen. 
Bee palveli ensiksi Teksasin sotilaallisessa valloittamisesta. Hänet palkittiin urheudesta kahdesti Meksikon–Yhdysvaltain sodan aikana, ensin Cerro Gordossa, missä hän haavoittui ja sitten Chapultepecissa.
Sodan jälkeen Bee sijoitettiin varuskuntapalvelukseen Pascagoulaan Mississippiin missä hän palveli adjutanttina. 1849-1855, Bee oli rajaseutupalveluksessa Uudessa Meksikossa. Suurimman osan tästä ajastaan hän oli Fort Fillmoressa lähellä Las Crucesia Uudessa Meksikossa. 1855 Bee ylennettiin 10. jalkaväkirykmentin D-komppanian kapteeniksi ja sijoitettiin Fort Snellingiin Minnesotaan. Fort Snellingissä hän tapasi ja nai Sophia Elizabeth Hillin, upseeritoverinsa siskon. 1857 Been komppania otti osaa Utahin sotaan, missä hän sai komentoonsa Utahin vapaaehtoispataljoonan ja yleni everstiluutnantiksi. 1860 Bee sijoitettiin Fort Laramieen Wyomingiin ja hän palveli vähän aikaa linnoituksen komentavana upseerina.
Sisällissota.
Sisällissodan alkaessa Bee monien muiden etelävaltioista kotoisin olevien upseerien tapaan kamppaili kotiosavaltionsa ja armieijan välillä. Hän päätti pysyä etelässä, ja 3. maaliskuuta 1861 erosi Yhdysvaltain armeijasta ja palasi Charlestoniin, missä hänet valittiin everstiluutnantiksi 1. Etelä-Carolinan vakinaiseen väkeen. 
17. kesäkuuta 1861 Bee nimitettiin prikaatinkenraaliksi prikaatiin joka mobilisoitiin Manassas Junctionissa. 
Hän sai komentoonsa kolmannen prikaatin Shenandoahin armeijassa prikaatinkenraali Joseph E. Johnstonin alaisena. Ensimmäisen Bull Runin taistelun aikana hänen on sanottu antaneen lempinimen Stonewall Thomas J. Jacksonille ja koko tämän Stonewall-prikaatille. (On väitelty oliko tämä ihailua vai tarkoitettu loukkaukseksi kun Jacksonin miehet eivät edenneet). Bee haavoittui kuolettavasti kun etelävaltiot olivat saavuttamaisillaan yliotteen taistelukentällä. Hän kuoli seuraavana päivänä ja on haudattu Pendletoniin Etelä-Carolinaan.
Hänen veljensä Hamilton P. Bee oli myös konfederaation kenraali.
Lugburz

Lugburz on black metalia soittavan Summoningin ensimmäinen levy. Sen nimi on J. R. R. Tolkienin kehittämää Mordorin mustaa kieltä ja tarkoittaa Sauronin linnoitusta Barad-dûria. Levyn on julkaissut itävaltalainen Napalm Records vuonna 1995.
Albumi sisältää enimmäkseen demoja ja suurin osa riffeistä on sävelletty bassokitaralle, vaikka Protector lisäsikin joitakin melodisempia osuuksia kitaralla. Syntetisaattoria käytettiin vain säestyksessä, ei pääsoittimena kuten myöhemmillä albumeilla. ”Where Winters Forever Cry” -kappaleen on säveltänyt vain tällä albumilla soittava Trifixion.
Suurimman osan albumin sanoituksista on tehnyt Pazuzu, joka myös lausui puhutut kohdat kappaleissa ”Dragons of Time” ja ”Through the Valley of the frozen Kingdom”. Levy ei muistuta Summoningin nykyistä tuotantoa juurikaan, sillä se on paljon perinteisempää, vähemmän melodista black metalia kuin yhtyeen myöhemmät tuotokset.
"Lugburz" on julkaistu vuonna 2007 uudelleen 12" vinyylilevypainoksena, joka oli rajattu 300 kappaleeseen. Albumi sisältyy myös Temple of Darkness Recordsin samaisena vuonna julkaisemaan "Sounds of Middle-Earth" -laatikkoon, jonka painos oli rajoitettu 1 000 kappaleeseen.
Minas Morgul (albumi)

Minas Morgul on black metalia soittavan Summoning-yhtyeen toinen kokopitkä albumi, jonka julkaisi itävaltalainen Napalm Records vuonna 1995. Albumi on saanut nimensä J. R. R. Tolkienin fantasiakirjoissa esiintyvästä Minas Morgulista, joka on pahojen sormusaaveiden valtaama ja komentama Gondorin kaupunki. Suomeksi levyn nimi tarkoittaa mustan velhouden tornia. 
Musiikillisesti "Minas Morgul" poikkeaa vahvasti edeltäjästään "Lugburzista" – se on paljon enemmän melodiapainotteisempi. Albumi sisältää kappaleet ”Lugburz”, ”Dor Daedeloth” ja ”Dagor Bragollach” promonauhalta, joskin ne on äänitetty uudelleen "Minas Morgulia" varten. Levy on äänitetty Hörnix Studiolla.
Albumi sisältyy myös Temple of Darkness Recordsin vuonna 2007 julkaisemaan "Sounds of Middle-Earth" -laatikkoon, jonka painos rajattiin tuhanteen.
Dol Guldur (albumi)

Dol Guldur on black metalia soittavan Summoningin kolmas studioalbumi. Albumin nimi viittaa Sauronin hallitsemaan Dol Guldurin linnoitukseen J. R. R. Tolkienin luomassa fantasiamaailmassa. Levyn on julkaissut itävaltalainen Napalm Records vuonna 1996.
Musiikillisesti Dol Guldur jatkaa edeltävän "Minas Morgul" -albumin linjoilla. Kappaleet ovat huomattavasti tunnelmallisempia ja melodisempia kuin yhtyeen ensimmäisellä albumilla, "Lugburzilla". "Dol Guldur" on tähän mennessä Summoningin parhaiten myynyt albumi. Albumin viimeinen kappale ”Over Old Hills” perustuu lähes kokonaan erääseen Protectorin toisen yhtyeen, Ice Agesin, ensimmäisen levyn kappaleeseen. "Dol Guldur", kuten "Minas Morgulkin", on nauhoitettu Hörnix Studiolla, missä tuotoksiaan on äänittänyt myös muun muassa Abigor.
Albumi sisältyy myös Temple of Darkness Recordsin vuonna 2007 julkaisemaan "Sounds of Middle-Earth" -laatikkoon, jonka painos on rajoitettu 1 000 kappaleeseen.
Hoffmann-La Roche

Hoffmann-La Roche on sveitsiläinen terveydenhoitoalan yritys. Se valmistaa lääkkeitä ja diagnostiikkatarvikkeita. Sen emoyhtiö on Roche Holding AG. Yrityksen pääkonttori sijaitsee Baselissa.
Roche kuuluu lääkealan kärkikymmenikköön. Se on tehnyt lääketieteen innovaatioita. Rochen tytäryhtiö Roche Diagnostics on maailman suurin lääketieteellisen diagnostiikkalaitteiston valmistaja ja markkinoija.
Historia.
Yrityksen perusti 1896 Fritz Hoffmann-La Roche, ja alkuun se valmisti vitamiinivalmisteita. Vuonna 1934 se valmisti ensimmäisenä yrityksenä massatuotantona synteettistä C-vitamiinia. Vuonna 1957 se toi markkinoille rauhoittavien lääkkeiden ryhmän bentsodiatsepiinit, joista tunnetuimpia ovat diatsepaami (kauppanimi Valium ja Diapam) ja flunitratsepaami (kauppanimi Rohypnol). Sen valmistama vakavan aknen hoitoon käytetty isotretinoiini, jonka markkinanimiä ovat Accutane ja Roaccutane, on myydyin aknelääke.
Roche on perustettu 1896 Sveitsissä Baselissa. Sen pääkonttori on Baselissa, ja sillä on toimintaa 150 maassa. Konsernin myynti vuonna 2007 oli 46 miljardia Sveitsin frangia eli noin 29 miljardia euroa. Suomen Roche Oy on perustettu 1982. Sen myynti Suomessa vuonna 2007 oli 71 miljoonaa euroa (tukkuohjehinnoin). Vuonna 2007 sen palveluksessa Suomessa oli 90 työntekijää. Maailmanlaajuisesti yrityksen palveluksessa on 79 000 työntekijää. Työntekijöistä 70 prosenttia on lääketeollisuusliiketoiminnassa, 7 000 työntekijää tutkimuksessa ja tuotekehityksessä. 
Tutkimus ja tuotekehitys.
Tutkimukseen ja tuotekehitykseen käytettiin 8,385 miljardia Sveitsin frangia eli 5,2 miljardia euroa vuonna 2007.
Tamiflu ja sen arvostelu.
British Medical Journalissa julkaistun meta-analyysin mukaan Hoffmann-La Rochen valmistaman Tamiflun teho kausi-influenssassa on tutkituilla muuten terveillä aikuisilla vaatimaton. Se saattaa lyhentää taudin oireiden kestoa, mutta todisteita siitä, että lääke vähentäisi vaarallisten jälkitautien, kuten keuhkokuumeen, riskiä ei löydetty. Tulokset ovat muuttuneet vuonna 2006 julkaistusta Cochrane-tutkimuksesta, kun tarkastelusta karsittiin Rochen rahoittamat tutkimukset, joiden lähdeaineisto ei ollut tutkijoiden saatavilla.
British Medical Journalin pääkirjoituksessa arvosteltiin poistettuja Rochen tekemiä tutkimuksia jyrkin sanakääntein. Esimerkiksi tutkimusten todellisista tekijöistä ei ole selvyyttä, sillä eräs tekijäksi ilmoitettu tutkija on kiistänyt osallisuutensa tutkimukseen. BMJ:n mukaan Roche on luvannut julkistaa ainakin osan tutkimusten tiedoista. Yhtiö seisoo tulosten takana ja katsoo, että tutkijoiden olisi pitänyt ottaa tutkimukseen mukaan myös lääkeyhtiön rahoittamat tutkimukset.
Circus of Fools

Circus of Fools on heavy metal -yhtye Machine Menin kolmas studioalbumi, joka julkaistiin Suomessa 14. helmikuuta 2007, muualla Euroopassa 19. helmikuuta 2007, sekä Japanissa 25. huhtikuuta 2007. Albumilta julkaistiin singlenä kappale "No Talk Without the Giant".
Albumi nousi Suomen virallisen listan sijalle 8.
Kalevan kisat 1918

Kalevan kisat järjestettiin vuonna 1918 Helsingissä 31. elokuuta – 1. syyskuuta. Kilpailupaikka oli Eläintarhan kenttä. Kalevan maljan voitti Helsingfors IFK. 
Pistemiehet.
Kalevan Malja kilpailussa laskettiin pisteitä viidelle parhaalle:5-4-3-2-1. Samanaiheisista kilpailuista, kuten keihäänheitto ja keihäänheiton yhteistuloskilpailu näkyy annettaneen puolitetut pisteet kummastakin.
Kalevan kisat 1919

Kalevan kisat järjestettiin vuonna 1919 Turussa 16.–17. elokuuta. Kilpailupaikka oli Turun urheilupuisto. Kalevan maljan voitti Helsingfors IFK. 
Kymmenottelu ja viestimestaruuskilpailut.
Kymmenottelussa ja viesteissä kilpailtiin Helsingissä 5.-6. heinäkuuta
Kymmenottelun tulokset.
Kymmenotteluun osallistui kaksi urheilijaa.
Lajit: 100 m, korkeus, kuula, 400 m, pituus, 110 m aidat, kiekko, seiväs, keihäs ja 1 500 m.
Stronghold (Summoningin albumi)

Stronghold on black metalia soittavan Summoningin neljäs studioalbumi. Levyn on julkaissut itävaltalainen Napalm Records vuonna 1999.
Musiikillisesti Stronghold on melodista black metalia, uutena lisänä on "Where hope and daylight diessä" esiintyvät naisvokaalit, jotka teki, muun muassa yhtyeessä Die verbannten Kinder Evas vaikuttava, Tania Borsky. Stronghold erosi edeltäjistään myös kitarapainotteisuutensa takia. Yhtye myös sisällytti kappaleisiinsa puhenäytteitä elokuvista Braveheart - taipumaton ja Legenda. Levy on äänitetty Protectorin kotona, "Nachtschatten studiolla".
Austin Peck

Austin Peck (s. 9. huhtikuuta 1971, Havaiji) on yhdysvaltalainen näyttelijä. Hän on näytellyt muun muassa Austin Reedin roolia televisiosarjassa "Päivien viemää" vuosina 1995–2002 ja 2005–2006. Hän on esiintynyt lehtien "Playgirl" ja "YM" kansissa.
Waldemar Wilenius

Waldemar Wilenius (26. lokakuuta 1868 Hämeenlinna − 21. syyskuuta 1940 Helsinki) oli suomalainen arkkitehti.
Wilenius valmistui arkkitehdiksi Suomen polyteknillisestä opistosta vuonna 1889. Hän opiskeli valmistumisensa jälkeen myös Tukholman taideakatemiassa ja Berliinin teknillisessä korkeakoulussa. Wilenius toimi Yleisten rakennusten ylihallituksessa eri nimikkeillä vuodesta 1889 vuoteen 1931 asti. Hänellä oli myös oma arkkitehtitoimisto.
Let Mortal Heroes Sing Your Fame

Let Mortal Heroes Sing Your Fame on tunnelmallista black metalia soittavan Summoningin viides studioalbumi. Levyn on julkaissut itävaltalainen Napalm Records vuonna 2001.
Musiikillisesti albumi seuraa "Strongholdin" jälkiä, mutta siinä piilee myös yhteyksiä vanhempaan Summoningin materiaaliin. Vahvat kitarat jätettiin "Strongholdista", mutta syntetisaattoria voimistettiin, kun ne oli "Strongholdissa" jätetty taka-alalle. Albumilla yhtye käytti paljon erinäisiä puhuttuja sampleja, jotka on otettu J. R. R. Tolkienin fantasiakirjoihin perustuvista radiokuunnelmista. Ensimmäistä kertaa yhtye käytti myös puhdasta laulantaa levyn päätösraidassa, "Farewellissä". 
Yhtye hyödynsi levyn sanoituksia tehdessään tällä kertaa Tolkienin lisäksi myös toisen fantasiakirjailijan, Michael Moorcockin, materiaalia.
Bob Bell

Bob Bell (s. 10. huhtikuuta 1958 Belfast, Pohjois-Irlanti, Iso-Britannia) on Formula 1 -sarjassa kilpailevan Mercedes-tallin tekninen johtaja. Aiemmin Bell on toiminut Renault -tallin tallipäällikkönä ja teknisenä johtajana. Bell vastaanotti tallipäällikön tehtävän syyskuussa 2009 Flavio Briatoren saatua toimitsijakiellon ns. Renault-skandaalin seurauksena. Bellin sopimus tallipäällikkönä kattoi loppukauden .
Bell siirtyi F1:een vuonna 1982, kun hän työskenteli McLaren-tallissa autojen aerodynamiikan parissa, kunnes hänet nostettiin kehitysjohtajaksi vuonna 1988. Vuonna 1997 Bell siirtyi Benettonille. Kahden vuoden jälkeen hän siirtyi Jordan-tallin autojen kehitysjohtaksi. Tämän jälkeen hän siirtyi Renault'lle, jossa hänet nimitettiin tekniseksi johtaksi kaudesta eteenpäin Mike Gascoynen siirryttyä Toyotalle.
Warren Stevens

Warren Stevens (2. marraskuuta 1919 Clarks Summit, Pennsylvania, Yhdysvallat – 27. maaliskuuta 2012) oli yhdysvaltalainen näyttelijä. Hän esiintyi muiden muassa elokuvissa "Sammakkomiehet" (1951), "Paljasjalkakreivitär" (1954) ja "Kielletty planeetta" (1956).
Stevens oli tuottelias myös televisionäyttelijänä; hän vieraili useissa sarjoissa, kuten "Hämärän rajamailla", "Vaarallinen tehtävä", "Star Trek" ja "Bonanza". 
Hän palveli Yhdysvaltain ilmavoimissa toisen maailmansodan aikana ja opiskeli New Yorkin Actors Studiolla.
Massavaikutuksen laki

Kemiallisessa reaktiossa, joka etenee tasapainoon ja on palautuva (reversiibeli), vaikuttaa massavaikutuksen laki eli tasapainolaki. Tämä laki ilmaisee reaktion tasapainoa kuvaavan tasapainovakion riipuvuuden reaktion reagoivien ainesosien (tehollisista) konsentraatioista ja reaktion stoikiometriasta.
Reaktioyhtälö.
Massavaikutuksen lain, jonka toteennäyttivät 1800-luvun puolivälissä norjalaiset Cato Maximilian Guldberg ja Peter Waage, mukaan kemiallisessa reaktiossa ei atomaarista massaa tai kokonaisvarausta voi hävitä tai muodostua tyhjästä. Kemiallisessa yhtälössä tuotteissa pitää olla sama määrä erilaisia atomeja kuin niitä on lähtöaineissa, joten alkuaineet eivät voi muuntua kemiallisessa reaktiossa toisiksi alkuaineiksi. Kemiallinen yhdiste voi kuitenkin muuttua rakenteeltaan ja/tai koostumukseltaan kemiallisen reaktion seurauksena. Kemiassa massavaikutuksen laista johdettu stoikiometria, joka edellyttää sekä lähtöaineiden että tuotteiden tuntemisen, määrää missä suhteissa reaktion kemialliset yhdisteet reakoivat.
Kemiallinen reaktioyhtälö,A jonka vasemmalla puolella ovat lähtöaineet ja oikealla puolella tuotteet, voidaan yleisesti kirjoittaa muotoon:
(1)formula_1
Tässä formula_2 on ainesosan eli lähtöaineen tai tuotteen formula_3 stoikiometrinen kerroin, ja se on negatiivinen edelliselle ja positiivinen jälkimmäiselle. Reaktiyhtälössä oleva formula_4 on reaktion (termodynaaminen) tasapainovakio. Massavaikutuksen laki pätee vain reaktion ollessa tasapainossa (tp) ja tällöin reaktion tasapainotilaa ilmaisee tasapainovakio. Sen riippuvuus reaktion ainesosista (reaktioyhtälön kirjoitetussa muodossa yhtälössä (1)) on
(2)formula_5
Hakasuluissa olevat ainesosat tarkoittavat tehokkaita konsentraatioita eli aktiivisuuksia. Laimeilla liuoksilla, kun reaktioseoksen käyttäytyminen on ideaalista, voidaan aktiivisuuksien tilalla käyttää konsentraatioita. Tällöin tasapainovakio on konsentraatiotasapainovakio formula_6. Jos yhtälössä (1) kemiallisen reaktion tuotteet merkitään lähtöaineiksi ja vastaavasti lähtöaineet yhtälössä (1) tuotteitteiksi, on kyseessä tasapainovakio formula_7, joka on formula_4:n käänteisarvo.
Kemiallinen reaktio ja stoikiometria.
Kemiallisen reaktion tapahtuminen ilmaistaan yksiselitteisesti reaktiomäärän, formula_9, avulla seuraavasti:
(3)formula_10
Reaktiomäärä on sidottu reaktion stoikiometriaan. Esimerkiksi ammoniakkisynteesissä, jonka kirjoitettu (brutto)reaktio on &lt;chem&gt;N_2 + 3H_2 -&gt; 2NH_3&lt;/chem&gt;, 10 mol:a typpeä reagoi 20 mol:n vedyn kanssa tuottaen 5 mol:a ammoniakkia. Reaktion reaktiomäärä on sama kaikille sen ainesosille:
Toisaalta, jos kirjoitettu (brutto)reaktio on &lt;chem&gt;1/2 N_2 + 3/2 H_2 -&gt; NH_3&lt;/chem&gt;, niin formula_11.
Reaktiomäärän reaktioaikariippuvuudesta saadaan määritelmä reaktionopeudelle.
Lisätieto.
A Kyseessä on kemiallinen kokonaisreaktio eli bruttoreaktio, koska tämä kirjoitettu reaktio voi koostua useasta alkeisreaktiosta.
Oath Bound

Oath Bound on tunnelmallista black metalia soittavan Summoningin kuudes studioalbumi. Levyn on julkaissut itävaltalainen Napalm Records vuonna 2006.
Levy jatkaa Summoningille tyypillisesti edeltäjänsä, Let Mortal Heroes Sing Your Famen, linjaa kuitenkin kehittymällä edelleen musiikillisesti. Pääero "Oath Boundin" ja "Let Mortal Heroes Sing Your Famen" välillä on kitarat, jotka ovat levyllä paljon hallitsevammat ja ne on tehty eri tavalla kuin aikaisemmin. Levyllä yhtye jälleen käytti puhdasta laulantaa, mutta tällä kertaa kahdessa kappaleessa, sekä "Might and Gloryssa" että "Land of the Deadissa", yhden sijaan. Mordorin mustalla kielellä laulettu kappale, "Mirdautas Vras", on tiettävästi ensimmäinen laatuaan, se tarkoittaa englanniksi "It's Good Day to Kill".
C. Northcote Parkinson

Cyril Northcote Parkinson (30. heinäkuuta 1909 Durham – 9. maaliskuuta 1993 Guernsey) oli englantilainen historiantutkija ja kirjailija. Parhaiten hänet tunnetaan luomistaan Parkinsonin laeista.
Akateemisella urallaan Parkinson keskittyi merenkulun historiaan, etenkin Napoleonin aikaan. Hän luennoi Englannin, Malaijan ja Yhdysvaltain yliopistoissa. Vuonna 1960 hän luopui akateemisesta urastaan ja keskittyi kirjoittamiseen ja vierailuluentoihin. Hän kävi Suomessa vuonna 1961. Parkinson kirjoitti useita julkista hallintoa ja byrokratiaa ruotivia satiirisia teoksia, jotka aluksi ilmestyivät esseinä "The Economistissa".
Lait.
Parkinsonin ensimmäisen lain mukaan työllä on taipumus paisua ja viedä tekijältään kaikki aika, joka siihen on käytettävissä. Tästä seuraa välillisesti, että henkilökunnan määrä virastoissa kasvaa ennalta määrätyllä nopeudella riippumatta suoritettavan työn määrästä. Byrokraatit pyrkivät moninkertaistamaan alaistensa lukumäärän ja keksimään työtä toisilleen. Parkinson kehitti tämän kuuluisimman lakinsa tutkittuaan Brittiläisen imperiumin kehitystä. Hänen tunnetuin esimerkkinsä koski Ison-Britannian siirtomaaministeriötä, jonka virkamiesten lukumäärä oli kasvanut vuosikymmenien ajan keskimäärin 5,7 prosenttia vuodessa, ja näin tapahtui jonkin aikaa vielä senkin jälkeen, kun monet suurimmat siirtomaat olivat itsenäistyneet.
Parkinsonin toisen lain mukaan menot nousevat automaattisesti yhtä suuriksi kuin tulot. Tämä pätee niin yksityisiin ihmisiin kuin kokonaisiin valtioihinkin. Kun henkilön – tai valtion – tulot nousevat, ryhdytään miettimään, miten ja mihin tulojen lisäys käytetään. Tulonlisä hupenee vähin äänin, ja lopulta menot kasvavat tulojen ohi.
Parkinsonin kolmas laki on vähenevän pätevyyden laki, jonka mukaan etenkin ylimmän virkamiesluokan epäpätevyys kasvaa ja koulutus jää riittämättömäksi virka-aseman vaativuuteen nähden.
Parkinsonin triviaalisuuden lain mukaan organisaatiot keskittyvät suhteettoman paljon triviaaleihin asioihin. Syynä tähän on se, että kaikki pystyvät esittämään näkemyksiään suhteellisen triviaaleista asioista, kuten polkupyöräsuojan katon materiaalista, mutta eivät oleellisimmista asioista, kuten ydinvoimalan rakentamisesta.
Erkki Ihalainen

Erkki Ihalainen (s. 18. heinäkuuta 1950 Pihtipudas) on suomalainen harmonikkataiteilija ja -pedagogi.
Tausta.
Erkki Ihalainen aloitti harmonikansoiton jo varhaislapsuudessaan, isänsä Jaska Ihalaisen hankittua kotisoittimeksi harmonikan vuonna 1956. Ensiesiintyminen tapahtui Elämäjärven työväentalolla, jolloin kerrotaan soittajasta näkyneen soittimensa takaa vain vähän valkoista tukkaa. Koulussa puolestaan harmonikkaharrastukseen suhtauduttiin tuohon aikaan opettajan taholta varsin kielteisesti. Ihalainen kuitenkin harjoitteli ahkerasti ja voitti Keski-Suomen harmonikkamestaruuden jo vuonna 1965. Ihalainen on opiskellut harmonikansoiton opettajaksi Jyväskylän konservatoriossa.
Ura.
Myöhemmin hän saavutti urallaan muun muassa harmonikansoiton Suomen mestaruuden sekä voitti ensimmäisen Viljo Vesterinen -harmonikkakilpailun 1978. Ihalainen on toiminut harmonikansoiton opettajana vuodesta 1974 lähtien 18 kunnan alueella, muun muassa Viitasaaren alueen musiikkiopistossa, Suomenselän kansalaisopistossa sekä Ylivieskan seudun musiikkiopistossa. Ihalainen jäi osa-aikaiselle eläkkeelle vuonna 2008.
Erkki Ihalaisen oppilaat ovat menestyneet esimerkiksi Kultainen ja Hopeinen Harmonikka -kilpailuissa, muun muassa Kultainen Harmonikka -voittajat Ilpo Kärkkäinen (1991) ja Tero Päivärinta (1993).
Diskografia.
Soololevyt
Mukana
Parasetamoli–kodeiini-yhdistelmävalmiste

Parasetamoli-kodeiini -yhdistelmävalmiste on yhdistelmälääke, joka sisältää kodeiinia ja parasetamolia. Parasetamoli-kodeiini -yhdistelmävalmistetta käytetään lievien ja keskivaikeiden sekä myös joissain tapauksissa vaikeiden kiputilojen hoitoon, ja se on tarkoitettu pääasiallisesti vain tilapäiseen käyttöön. Valmiste on myös kolmiolääke, mutta sanan varsinaisessa merkityksessä vain Alankomaissa, Ranskassa, Slovakiassa, Suomessa ja Tanskassa, joissa käytetään varoituskolmiota PKV-lääkkeiden pakkauksissa.
Parasetamoli ja kodeiini vahvistavat toistensa kipua lievittävää vaikutusta. Parasetamolia käytetään kipulääkkeenä myös yksinään.
Parasetamolin ja kodeiinin yhdistelmä on vatsaystävällinen ja hyvin toimiva kipulääke, jos se ei muuten aiheuta käyttäjälle haittavaikutuksia.
Yhdistelmävalmisteen haittavaikutuksina voivat olla muun muassa kodeiinin aiheuttama pahoinvointi, kodeiinin suolistoa lamaavasta vaikutuksesta johtuva ummetus, ja käytön jälkeinen päänsärky. Nämä ovat tyypillisiä opiaattien haittavaikutuksia. Panacod, joka lienee käytetyin ja tunnetuin parasetamoli-kodeiini-yhdistelmälääke sai myyntiluvan Suomessa 12. syyskuuta 1990.
Parasetamoli-kodeiini -yhdistelmävalmisteet.
Parasetamoli-kodeiini -valmisteita on eri maissa saatavilla useita eri vahvuuksia:
Valmisteet sisältävät 300 mg:stä 1000 mg:n parasetamolia tablettia kohden. Miedoimmat tabletit ovat useissa maissa käsikauppalääkkeitä. Esimerkiksi Isossa-Britanniassa 15/500- ja 30/500 -tabletit ovat saatavilla vain reseptillä, mutta 8/500- ja 12,8/500 -vahvuudet ovat käsikauppamyynnissä. Panacodia on myös saatavilla nopeasti vaikuttavana poretablettina joka on makeutettu sorbitolilla ja sakkariinilla.
Virossa myydään useita 8/500 -valmisteita ilman reseptiä. Suomessa "Ring"-merkkinen särkylääke (5/250) oli myynnissä käsikauppalääkkeenä vuoteen 1992 asti.
Annostus.
Enimmäissuositus on 3 000 mg parasetamolia päivässä, turvaraja on 4 000 mg parasetamolia päivässä. Parasetamoli on maksatoksinen lääkeaine, mutta maksa pystyy käsittelemään alle 4 g parasetamolia vuorokaudessa. Turvarajan ylittäminen voi vaurioittaa maksaa. Tästä syystä muita parasetamolia sisältäviä lääkkeitä (kuten Panadol tai Somadril Comp) tulee välttää ettei turvaraja ylity. Valmistajien ohjeet mainitsevat, että tabletteja tulee ottaa enintään kaksi joka neljäs tunti (kodeiini ei vaikuta useammin otettuna, koska yhdisteen pilkkomiseen tarvittavia entsyymejä erittyy riittävästi vasta noin kuuden tunnin sisällä) eikä enempää kuin kahdeksan tablettia 24 tunnin aikana.
Kodeiinin kipua lievittävä vaikutus perustuu sen muuttumiseen kehossa morfiiniksi, vahvaksi opioidiksi, maksan entsyymin CYP2D6:n kautta. Entsyymin aktiivisuudessa yksilöiden välillä on eroja, jotka perustuvat geneettisiin ominaisuuksiin: CYP2D6-geenin monistumat nopeuttavat entsyymitoimintaa. Yksilöllinen vaste kodeiinipohjaisiin lääkkeisiin on selvitettävissä farmakogeneettisellä testillä.
Jukka Hytti

Jukka Hyde Hytti (s. 1. syyskuuta 1961 Lauritsala) on helsinkiläinen teatterituottaja ja ohjaaja, joka on kansainvälisen Baltic Circle -teatteriverkoston ja -festivaalin perustajajäsen ja Q-teatterin jäsen. Hän on toiminut myös opettajana teatterialan oppilaitoksissa ja kulttuurituottajakoulutuksessa.
Hytti kirjoitti ylioppilaaksi lappeenrantalaisesta Kesämäen lukiosta vuonna 1980. Hän valmistui nuoriso-ohjaajaksi Mikkelin Paukkulasta vuonna 1984 ja työskenteli Helsingin poikakodissa, kunnes teatteri vei mukanaan. Hytti kävi teatteriohjaajakurssin Voionmaan opistossa vuonna 1988. 1990-luvun alussa hän liittyi Q-teatteriin.
Hytti on julkaissut "Teatterituottajan oppaan" sekä toimittanut yhdessä näyttelijä Jussi Lehtosen kanssa kirjan "Kolme kerettiläistä - liettualaista nykydraamaa", jossa on Liettuan teatterihistoriaa ja nykytilaa luotaavien artikkelien lisäksi myös kolme liettualaista näytelmää Jussi Lehtosen kääntäminä. Syksyllä 2023 Hytiltä ilmestyi esityksen muotoon kirjoitettu runoelma "Esitys joksikin" Aviadorin kustantamana. ja keväällä 2025 sonetelma "Ahasvera" 
Koulutukseltaan Hyde Hytti on kulttuurituottaja YAMK (HUMAK 2013). Johtamisen erikoisammattitutkinnon (JET) Hytti suoritti 2015. Vuodesta 2012 alkaen Hytti on työskennellyt Teatterin tiedotuskeskuksen (TINFO) kansainvälisten asioiden päällikkönä.
Kirk Thornton

Kirk Thornton (oik. Sean Thornton, s. 13. toukokuuta 1956 Portland, Oregon) on yhdysvaltalainen ääninäyttelijä, joka on dubannut yli 280 animesarjaa ja elokuvaa englanniksi.
Ura.
Thornton aloitti uransa näyttelijänä vieraillessaan Michael Landonin tähdittämässä televisiosarjassa "Enkeli maantiellä" vuonna 1987. Hänellä oli myös pieniä rooleja elokuvissa "" ja "Al Capone – Alcatrazin vanki", sekä televisiosarjoissa "Beverly Hills 90210", "Rakkaat siskot" ja "Murhasta tuli totta".
Ääninäyttelijänä.
Ääninäyttelemisen pariin hän päätyi vuonna 1991 dubattuaan OVAn "Zillion: Burning Night". Sittemmin Thornton on tehnyt lukuisia dubbauksia animeen käyttäen eri nimeä projekteissa, jonka myötä tarkkaa lukua hänen työstään ei ole saatu kirjattua. Tunnetuimmaksi rooleiksi animessa ovat nouseet roolit ".hack//SIGN", "Kyborgi 009:ssä" ja "Samurai Champloossa". Animen ohella Thornton teki 1990-luvulla äänirooleja myös televisiosarjoihin, kuten "Mighty Morphin Power Rangers", "Power Rangers Zeo", "Power Rangers Turbo", "Power Rangers in Space", "Power Rangers Lost Galaxy", "Power Rangers Lightspeed Rescue", "Power Rangers Time Force" ja "Power Rangers Wild Force", sekä 2010-luvun äänirooleja "Monsuno" sarjassa. 
Vuodesta 2007 hän on tehnyt myös alkuperäisiä äänirooleja videopeleihin, kuten "Ghost Rider", jossa Thorntonia kuultiin Mefiston äänenä, sekä Pakkasherrana "issa". Hänellä oli pieniä rooleja myös peleissä ' ja '. Vuonna 2009 Thornton teki ensimmäisen alkuperäisen animaatioroolinsa "Huntikissa", kun alun perin italialaisen sarjan alkuperäinen äänitys tapahtui Yhdysvalloissa. Thornton on myös Shadow The Hedgehogin kolmas, ja nykyinen ääninäytteiljä.
Kalevan kisat 1982

Kalevan kisat järjestettiin vuonna 1982 Kouvolassa kisapaikkana Kouvolan keskuskenttä 13.–15. elokuuta. Kalevan maljan voitti Helsingin Kisa-Veikot. Bob Roggy kilpaili ulkopuolisena heittäjänä ja heitti Kouvolan Kalevan kisoissa 94,46 metriä sittemmin käytöstä poistetulla keihäsmallilla.
Junttaputki

Junttaputki (, ) on eri puolilla maailmaa käytetty soitin. Soitin tunnetaan Itä-Aasiassa ja Afrikassa. Sitä käytetään erityisen paljon Etelä-Amerikassa, Karibialla sekä Tyynenmeren saarilla.
Junttaputki valmistetaan yleensä bambusta tai puusta ja viritetään. Äänenkorkeus riippuu putken pituudesta ja halkaisijasta.
Junttaputken soittaminen tapahtuu usein ryhmässä. Sitä soitetaan lyömällä putkea maata tai toisia esineitä vasten. Tällöin putki itse ja sen sisällä oleva ilmapatsas värähtelee.
Hazell Dean

Hazell Dean (Hazell Dean Poole 27. lokakuuta 1956 Great Baddow, Essex, Yhdistynyt kuningaskunta) on brittiläinen laulaja, lauluntekijä ja tuottaja. Hänen tunnetaan alttoäänestään sekä Hi-NRG-sävelmistä "Whatever I Do (Wherever I Go)", "Who's Leaving Who?", "Turn It into Love" ja "Searchin' (I Got to Find a Man)". Dean on tuottanut ja säveltänyt lauluja muun muassa Bad Boys Inc:lle ja Miquel Brownille.
Ura.
Hazell Dean aloitti uransa 1970-luvun lopulla. Menestystä hän saavutti seuraavalla vuosikymmenellä yhteistyössä Stock Aitken Waterman -tuottajakolmikon kanssa. Yhdysvaltalainen Federation of American Dance Clubs valitsi Deanin kolmasti ”Parhaaksi live-esiintyjäksi”, brittiläinen ”Club Mirror Awards” valitsi hänet kahdesti ”Parhaaksi brittiläiseksi esiintyjäksi”.
Vuonna 1984 Hazell osallistui toisen kerran Britannian euroviisukarsintoihin omalla sävellyksellään ”Stay in my life”.
Hazell Deanin hittejä ovat muun muassa "Whatever I Do (Wherever I Go)" (1984) ja "Who's Leaving Who" (1988); molemmat kohosivat sijalle neljä Britannian listoilla, sekä "Searching (I Got to Find a Man)" (1984), joka nousi listoilla kuudenneksi. Michael Prince levytti "Whatever I Do" -kappaleen nimellä "Dance Your Love Away", mutta Stock Aitken Waterman kirjoitti sävelmään uudet sanat, sillä Dean ei pitänyt alkuperäisestä kertosäkeestä. "Who's Leaving Who" saavutti sijan yhdeksän Hot Dance Music/Club Play -listalla. Alun perin Kylie Minoguen debyyttialbumilleen levyttämä "Turn It Into Love" oli myös kohtalaisen iso hitti. Etelä-Afrikassa Dean nousi listaykköseksi Stock Aitken Watermanin tuottamalla singlellä "They Say It's Gonna Rain".
Vuosina 1992 ja 1993 Dean levytti uusia kappaleita Ian Levinen kanssa, joka aiemmin oli uudelleen miksannut eräitä Deanin singlejä. Sävelmät julkaistiin albumilla "The Best of Hazell Dean" vuonna 1995. Nimi juontui siitä, että levy oli osa miamilaisen Hot Productionsin "Best of" -sarjaa, vaikka Deanin albumi tosiasiallisesti sisälsi lähinnä uutta tuotantoa. Levy sai viileähkön vastaanoton Hazell Deanin ihailijoilta.
Levy-yhtiönsä Carlton Recordsin suojissa Dean levytti joukon ABBA-covereita. Tunnettujen ABBA-hittien lisäksi albumilla oli muutama vähemmän tunnettu ABBA-sävellys. Deanin tulkinta "The Winner Takes It All" -kappaleesta menestyi UK Singles Chart -listalla 1990-luvun puolivälissä. Vuonna 2007 Dean levytti Ian Levinen kanssa laulun "Trade Him for a Newer Model" albumille "Disco 2008". Levine julkaisi musiikkivideon "Trade Him for a Newer Model" YouTubessa syksyllä 2007. Laulu sai lämpimän vastaanoton.
Hi-NRG

Hi-NRG ("High Energy") on elektronisen tanssimusiikin alalaji. Nopeatempoinen Hi-NRG-diskomusiikki sai alkunsa vuonna 1976 Yhdysvalloissa. Tyylilajin varhaisin kaupallinen menestyssävelmä on Donna Summerin ”I Feel Love”. Hi-NRG-musiikista on edelleen kehittynyt uusia musiikkityylejä, kuten Hard NRG ja Ultra-Hi-NRG. Hi-NRG on vaikuttanut myös housemusiikin sekä italodiskon syntyyn. Musiikillisesti Hi-NRGiä on kuvailtu Mikseri.netissä seuraavasti: ”Klappi hakkaa runsaasti ja melodia on nopeata ja tykyttävää.”
Tyylilajin kehitys.
Vuodesta 1979 vuoteen 1983 Hi-NRG oli erityisen suosittua seksuaalivähemmistöjen parissa Yhdysvalloissa New Yorkissa sekä San Franciscossa. Tuolloin useimmat Hi-NRG-kappaleet tuotettiin Kanadassa ja Ranskassa. 1980-luvun alun tunnettuja Hi-NRG-diskoartisteja olivat Amanda Lear, France Joli, Sylvester James, Divine ja The Weather Girls. Hi-NRG-hittien tuottajana ja säveltäjänä toimi tuohon aikaan usein Bobby Orlando.
Hi-NRG-klassikkoihin kuuluu Evelyn Thomasin hitti ”High Energy” (1984), tuottajana Ian Levine. Kappaleen myötä koko musiikkityyli tuli suurelle yleisölle tunnetuksi. Evelyn Thomasin esittämiä Hi-NRG-hittejä ovat myös ”Masquerade” ja ”Reflections”. Ensimmäinen Hi-NRG-hitti Britannian top 100 -listalla oli Hazell Deanin ”Searching (I Got to Find a Man)”. 
1980-luvun puolivälissä tunnettuja Hi-NRG-artisteja olivat muun muassa Shannon, Freeez (”I.O.U.”) ja Michael Sembello (”Maniac”, laulu elokuvasta "Flashdance"). Brittiläinen Stock Aitken Waterman tuotti useita Hi-NRG-hittejä, joita esittivät muun muassa Divine, Hazell Dean ja Bananarama (”Venus”, ”I Heard a Rumour”). Dead Or Aliven kappaleesta ”You Spin Me Round (Like a Record)” tuli kaupallisesti menestynein Hi-NRG-hitti. Yhdysvalloissa se nousi kärkikymmenikköön Billboard Hot 100 -listalla. Tässä vaiheessa Hi-NRG oli jo lähestynyt valtavirran popmusiikkia.
Toisen sukupolven Hi-NRG kehittyi 1990-luvulla. Eurodisco-vaikutteista Hi-NRG-musiikkia esittivät tuolloin muun muassa RuPaul, Kristine W, Abigail, Nicki French, Lonnie Gordon, Kym Sims ja Sean Ensign. 2000-luvulla syntyi Hi-NRG trance -tyyli, jota edustaa muun muassa alasaksilainen Alphazone.
Jamuna

Jamuna (, myös Yamuna tai Jumna) on Pohjois-Intiassa virtaava joki, joka on Gangesin toiseksi suurin sivujoki. Sen pituus on 1 376 kilometriä. Jamunan lähde on Himalajalla Uttarakhandin osavaltiossa. Joki virtaa Delhin, Haryanan ja Uttar Pradeshin osavaltioiden läpi ennen kuin yhtyy Gangesiin Allahabadissa.
Jamuna on yksi Intian saastuneimmista joista, etenkin Delhin ympäristössä, sillä ympäristöjärjestöjen arvion mukaan noin 57 prosenttia kaupungin jätteistä päätyy jokeen.
Jamuna on hinduille pyhä joki. Se liittyy Krishnan poikavuosiin.
Carl Jularbo

Carl "Calle" Jularbo (oik. "Karl Oskar Karlsson", 6. kesäkuuta 1893 Avesta – 13. helmikuuta 1966 Nacka) oli ruotsalainen harmonikansoittaja, jota on nimitetty jopa Ruotsin "harmonikkakuninkaaksi".
Tausta.
Karl Karlsson syntyi köyhään torppaan Bergslagenissa Avestan lähistöllä. Hänen isänsä oli kulkukauppias ja perhe kuului niin sanottuihin "tattareihin" eli Ruotsin kiertolaisiin, yhteiskunnan ulkopuolella paljolti aikanaan olleeseen väestöryhmään. Karl-poika alkoi soittaa harmonikkaa jo viisivuotiaana kotona keittiössä ja naapuritaloissa pidetyissä tansseissa.
Ura.
Jularbo kiersi jo vuodesta 1900 lähtien Norjassa ja Ruotsissa pidettyjä soittokilpailuja, usein voitokkaasti.
Elinaikanaan hän nosti harmonikan suosion maassaan vaatimattomasta kansansoittimesta aikansa suosikkisoittimeksi. Häntä myös vastustettiin - esimerkiksi säveltäjä Hugo Alfvén kehotti polkemaan harmonikat palasiksi. Jularbo on Carl Jularbo -museon tietojen mukaan Skandinavian eniten levytyksiä tehnyt solistimuusikko 1 577 gramofonitaltioinnillaan, vaikka hän ei koskaan opetellut nuotteja. Hän kiersi eritoten Norjassa ja Ruotsissa ja hänen konserttinsa saavuttivat kansanpuistoissa jatkuvasti yleisöennätyksiä. Hänelle tunnusomainen soittotyyli oli melodian ehättäminen hieman bassosäestyksen edelle, mitä jäljiteltiin sittemmin laajalti.. Jularbolla oli ilmiömäinen sävelmuisti ja sen johdosta laaja repertuaari, eikä hän opetellut koskaan lukemaan nuotteja.
Jularbon tunnetuksi tekemiä melodioita olivat eritoten "Elämää suomalaismetsissä" (), "Avestaforsens brus" ja "Drömmen om Elin". Jularbon loppuvuosia varjosti tapahtuma, jossa nämä sävelmät paljastuivat muiden tekemiksi, vaikka niitä oli pidetty Jularbon sävellyksinä. Jularbon piti allekirjoittaa lausunto, jossa hän sanoi, ettei ollut säveltänyt kyseisiä lauluja. Elämää suomalaismetsissä oli tanskalainen kansansävelmä, Drömmen om Elin oli alun perin "Borgholmsvalsen" ja Avestaforsens brus -sävelmä oli alun perin ollut "Vals från Ovanåker". Jularbon poika Ebba on sanonut isänsä puolustukseksi, että plagiointi ei välttämättä ole ollut tietoista, vaan Jularbo olisi saattanut ohimennen kuulla laulut, jotka hänen hyvä sävelmuistinsa on taltioinut ja ne olisivat jälkikäteen sävellystyön yhteydessä pulpahtaneet esiin hänen omina teoksinaan.
Jularbon omat muistelmat "Med Dragspel i Högsätet" ilmestyivät 1946. Hänestä on tehty myös elokuva "Kalle Karlsson från Jularbo" vuonna 1955 sekä julkaistu hänen elämästään kertovaa kirjallisuutta. Avestan vanhassa kaupungissa sijaitsee Carl Jularbo -museo, joka avattiin hänen 100-vuotissyntymäpäivänsä kunniaksi 1993.
Rosalyn Higgins

Rosalyn Higgins (s. Lontoo, Britannia), paronitar Higgins DBE QC, o.s. "Cohen", (s. 2. kesäkuuta 1937) on brittiläinen juristi. Hän on ollut Kansainvälisen tuomioistuimen jäsen vuodesta 1995, ja hänet nimitettiin sen puheenjohtajaksi vuonna 2006.
Higgins valmistui Cambridgesta ja Yalesta. Hänet nimitettiin Queen's Counselin jäseneksi vuonna 1986 ja Brittiläisen imperiumin ritarikunnan komentajaksi 1995. Hän voitti Balzan-palkinnon vuonna 2007. 
Higgins on juutalaista sukua. Hän meni vuonna 1961 naimisiin poliitikko Terence Higginsin kanssa.
Terence Higgins

Terence Langley Higgins, paroni Higgins (s. 18. tammikuuta 1928) on eläkkeelle jäänyt brittiläinen konservatiivipuolueen poliitikko. Hän istui parlamentin jäsenenä Worthingista vuosina 1964–1997.
Higgins toimi raha-asiainsihteerinä valtiovarainministeriössä vuosina 1972–1974. Hän on naimisissa Rosalyn Higginsin kanssa, ja hänestä tehtiin vuonna 1997 elinikäinen pääri. Hän on Privy Councilin jäsen. 
Higgins palveli Royal Air Forcessa vuosina 1946–1948. Hän on 1940-luvulla edustanut maataan aitajuoksussa esimerkiksi Kansainyhteisön kisoissa. Helsingin olympialaisissa 1952 Higgins juoksi Britannian joukkueessa, joka sijoittui 4 × 400 metrin viestijuoksussa viidenneksi ajalla 3.09,3.
John Ingle

John Ingle (7. toukokuuta 1928 – 16. syyskuuta 2012) oli yhdysvaltalainen näyttelijä. Hän loi pitkäaikaisen roolin Edward Quartermainena televisiosarjassa "General Hospital".
Ingle esitti vuosina 2004–2006 Mickey Hortonia sarjassa "Päivien viemää". Hän oli myös äänenä animaatiosarjassa "Maa aikojen alussa".
Ingle syntyi Tulsassa, Oklahomassa, valmistui Verdugo Hills High Schoolista ja opetti vuosina 1964–1984 ilmaisutaitoa Beverly Hills High Schoolissa.
Krishna (joki)

Krishna (sanskriitiksi कृष्णा नदी ) on Intian keskiosassa virtaava joki. Sen pituus on noin 1 300 kilometriä.
Krishnan lähde on vain 64 kilometrin päässä länsirannikosta Mahabaleswarissa Maharashtran osavaltiossa, ja sieltä se virtaa lähes koko Intian niemimaan poikki ja laskee Bengalinlahteen idässä Hamasaladeevissa Andhra Pradeshin osavaltiossa. Krishnan merkittävimpiä sivujokia ovat Ghataprabha, Malaprabha, Bhima, Tungabhadra ja Musi. Sen valuma-alue on 258 948 km². Joen suisto on Intian hedelmällisimpiä alueita.
Krishna on hinduille pyhä joki.
Jukebox

Jukebox eli levyautomaatti soittaa valikoimassaan olevia levyjä käyttäjän valitsemassa järjestyksessä.
Ensimmäiset jukeboxit, kolikoilla toimineet "Edison-fonografit", otettiin käyttöön 1890-luvulla. Jukeboxien suosio kasvoi eritoten 1930-luvulla ja oli korkeimmillaan 1950-luvulla, jolloin niissä otettiin käyttöön edeltäjiään kestävämpi 45 kierroksen levytyyppi. Vuonna 1927 yhdysvaltalainen David Rockola perusti Chicagoon levyautomaattitehtaan, jonka tavaramerkin Rock-Ola moni ajattelee juontuvan 1950-luvulla keksitystä rock and roll -musiikista. Pohjana oli siis yksinkertaisesti perustajan sukunimi. Kotistereoiden ja kannettavien äänentoistolaitteiden kehittyessä jukeboxien merkitys on sittemmin vähentynyt.
Ensimmäiset levyautomaatit saapuivat Suomeen 1930-luvulla ja muutama niistä on säilynyt nykypäiviin saakka, esimerkiksi Helsingissä käytössä ollut, 78 kierroksen gramofonilevyjä soittanut Wurlitzer-merkkinen laite vuodelta 1935. Ensimmäinen suomalainen jukeboxien valmistaja oli Vaasan Radiokonepaja, joka joutui lopettamaan toimintansa toisen maailmansodan syttymisen vuoksi. Ensimmäiset 45 kierroksen singlelevyjä soittaneet jukeboxit saatiin Suomeen 1950-luvun puolivälin tienoilla; Linnanmäen huvipuiston kahvilassa oli pitkään käytössä sinne vuonna 1956 hankittu saksalainen Seeburg-jukebox. Varsinainen jukeboxien läpimurto Suomessa tapahtui 1950-luvun lopussa. Ensimmäiset laitteet kuuluivat yksityisille yhtiöille, mutta vuonna 1962 markkinoille tullut Raha-automaattiyhdistys kaappasi nopeasti valtaosan toiminnasta ostettuaan Musiikki-Fazerilta sen omistamat noin 300 automaattia. Vuonna 1963 yhden levyn soittamiseen tarvittiin 20 pennin kolikko ja vuonna 1968, jolloin Suomessa oli noin 2 000 RAY:n jukeboxia, levyn hinta nostettiin 50 penniin. Jukeboxien suosio oli suurimmillaan 1970-luvun lopulla, jolloin ravintoloissa ja kahviloissa oli noin 2 800 RAY:n omistamaa laitetta. Yhden levyn hinta nostettiin yhteen markkaan vuonna 1979. 1980-luvun mittaan jukeboksien määrä alkoi tasaisesti laskea ja vuonna 1987 laitteita oli käytössä enää noin tuhat. 1980-luvun lopulla vinyylijukeboxien rinnalle ja varsin pian myös niiden tilalle alkoi tulla CD-jukeboxeja. Uudesta tekniikasta huolimatta laitteiden määrä ei juurikaan kasvanut, vaan niiden määrä pysyi noin tuhannessa kappaleessa 2000-luvulle saakka.
Levyautomaattien äänitteiden soittokertoja seurataan koneisiin asennetun laskurin avulla. Vinyylilevyjen aikana oli yleisenä käytäntönä, että sadan levyn automaatista poistettiin kuukausittain viisi vähiten soitettua levyä, jotka korvattiin uutuuksilla. Raha-automaattiyhdistys alkoi julkaista listoja jukeboxien soitetuimmista levyistä huhtikuussa 1975 ja ne ilmestyivät kuukausittain heinäkuuhun 1986 saakka. Listoja kerättiin satunnaisesti myöhemminkin, mutta vuonna 1991 käytännöstä luovuttiin kokonaan, "koska ne alkoivat muistuttaa niin paljon kaikkia muita listoja". RAY:n ja muutaman yksityisen jukeboxyrittäjän mukaan (2005) tyypillinen levyautomaatin suurkuluttaja on pienellä paikkakunnalla asuva noin 30-vuotias mies, jolla ei ole aikomustakaan – eikä aina mahdollisuuttakaan – ostaa levyjä.
Pina Pellicer

Josefina Yolanda "Pina" Pellicer López de Llergo (3. huhtikuuta 1934 – 4. joulukuuta 1964) oli meksikolainen näyttelijä, joka esiintyi muun muassa Marlon Brandon ohjaamassa elokuvassa "Vihan riivaama" (1961). Hänellä oli rooli myös Oscar-ehdokkaaksi asetetussa meksikolaisessa "Macario"-elokuvassa (1960). 
Pellicer ehti lyhyehkön elämänsä aikana esiintyä myös televisiossa. Hän teki itsemurhan Méxicossa 30-vuotiaana.
Luoyang

Luoyang (, pinyin:Luòyáng Shì) on prefektuuritason kaupunki Kiinassa Henanin maakunnan länsiosassa. Kaupungin keskusta sijaitsee linnuntietä noin 110 kilometriä maakunnan pääkaupunki Zhengzhousta länteen. Vuonna 2010 prefektuurissa asui 6 549 941 henkeä; prefektuurin pinta-ala on 15 492 neliökilometriä.
Kaupunki on historiassa ollut yksi Kiinan neljästä pääkaupungista, kaupunki on toiminut pääkaupunkina useita jaksoja, kaikkiaan yli 1500 vuotta, jo Xia-dynastian vuosista (2000–1500 eaa.) lähtien. Alkuperäinen kaupunki on perustettu jo ennen 1100-lukua eaa. Vuonna 25 siitä tuli itäisen Han-dynastian pääkaupunki, ja se pysyi keskeisenä paikkana vuosisatojen ajan. Läntinen Jin-dynastia joutui siirtämään pääkaupungin Chang’aniin vuonna 311, kun vihollinen valtasi Luoyangin.
Kaupungin lähellä sijaitsevat Longmenin luolat on Unescon maailmanperintökohde. Pitkäaikaisena pääkaupunkina kaupungissa on runsaasti historiallisia tutustumiskohteita. Esimerkiksi "Valkoisen hevosen temppeli", Kiinan ensimmäinen buddhalainen temppeli vuodelta 68 jaa., on eräs tunnettu matkailukohde.
Kaupungin tunnuskukka on pioni, sillä se on perinteinen pioninviljelyn ja -jalostuksen keskus. Kaupungissa sijaitsee turisteille avoin "Kansallinen pionikeskus", jossa 46,667 hehtaarin alalla on yli 800 000 pionia.
&lt;br clear=left&gt;
Ilmasto.
Luoyangissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivaa ja viileää. Vuoden keskilämpötila on noin 14 °C ja keskimääräinen sademäärä 610 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on heinäkuu, jolloin sataa keskimäärin noin 150 millimetriä. Tammikuu puolestaan on kuivin kuukausi. Silloin keskimääräinen sadanta on 8 millimetriä.